CELEX: 32014R0494
Language: da
Date: 2014-05-13 00:00:00
Title: Kommissionens gennemførelsesforordning (EU) nr. 494/2014 af 13. maj 2014 om ændring af bilag V til forordning (EF) nr. 136/2004 for så vidt angår importbetingelser og listen over lande omhandlet i artikel 9  EØS-relevant tekst

14.5.2014   
            
            
               DA
            
            
               Den Europæiske Unions Tidende
            
            
               L 139/11
            
         KOMMISSIONENS GENNEMFØRELSESFORORDNING (EU) Nr. 494/2014
   af 13. maj 2014
   om ændring af bilag V til forordning (EF) nr. 136/2004 for så vidt angår importbetingelser og listen over lande omhandlet i artikel 9
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter (1), der føres ind i Fællesskabet, særlig artikel 19, stk. 1, og
   ud fra følgende betragtninger:
   
               (1)
            
            
               I direktiv 97/78/EF fastsættes principperne for tilrettelæggelse af veterinærkontrollen for tredjelandsprodukter, der føres ind i Unionen.
            
         
               (2)
            
            
               I direktivets artikel 19, stk. 1, fastsættes det, at Kommissionen skal opstille en liste over planteprodukter, der skal underkastes veterinærkontrol ved grænserne, og en liste over de tredjelande, der kan få tilladelse til at udføre disse planteprodukter til Unionen.
            
         
               (3)
            
            
               I overensstemmelse hermed er hø og halm opført i bilag IV til Kommissionens forordning (EF) nr. 136/2004 (2) som vegetabilske produkter, der er underkastet veterinærkontrol ved grænserne, mens lande, hvorfra medlemsstaterne har tilladelse til at importere hø og halm, er opført i del I i bilag V til forordningen.
            
         
               (4)
            
            
               Ukraine har for nylig anmodet om tilladelse til at eksportere halmpiller til Unionen og om at blive optaget i bilag V til forordning (EF) nr. 136/2004.
            
         
               (5)
            
            
               Hviderusland er allerede opført på listen i bilag V til forordning (EF) nr. 136/2004 og har tilladelse til at eksportere hø og halm af enhver art til Unionen. Nogle medlemsstater har imidlertid givet udtryk for betænkeligheder ved den ændrede dyresundhedsmæssige situation i Hviderusland under henvisning til udbrud af afrikansk svinepest. De frygter, at eksporten af uforarbejdet hø og halm fra dette tredjeland kan udgøre en høj risiko for dyresundheden i Unionen. Der er derfor blevet anmodet om, at der indføres forebyggende foranstaltninger i form af vedtagelsen af mere restriktive importbetingelser for hø og halm fra Hviderusland.
            
         
               (6)
            
            
               Det fremgår af en analyse, at den dyresundhedsmæssige situation i Hviderusland og Ukraine ikke udgør en risiko for spredning af infektiøse eller smitsomme dyresygdomme til Unionen, hvis der udelukkende gives tilladelse til import af halmpiller, som er bestemt til forbrænding, forudsat at de leveres direkte fra det godkendte grænsekontrolsted, hvor de føres ind i Unionen, til bestemmelsesvirksomheden, hvor de skal forbrændes. For at sikre, at sådanne sendinger ikke udgør en risiko for dyresundheden ved at blive omdirigeret fra deres planlagte bestemmelsessted, skal de transporteres i henhold til toldforsendelsesproceduren, jf. Rådets forordning (EØF) nr. 2913/92 (3), og overvåges i overensstemmelse hermed i det integrerede veterinærinformationssystem (Traces) fra grænsekontrolstedet til bestemmelsesvirksomheden.
            
         
               (7)
            
            
               Forordning (EF) nr. 136/2004 bør derfor ændres.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag V til forordning (EF) nr. 136/2004 erstattes af bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. maj 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 24 af 30.1.1998, s. 9.
   
      (2)  Kommissionens forordning (EF) nr. 136/2004 af 22. januar 2004 om procedurer for EF-grænsekontrolstedernes veterinærkontrol af tredjelandsprodukter (EUT L 21 af 28.1.2004, s. 11).
   
      (3)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
         
            »BILAG V
            FORTEGNELSE OVER DE I ARTIKEL 9 NÆVNTE LANDE
            
                        ISO-kode
                     
                     
                        Land
                     
                  
                        AU
                     
                     
                        Australien
                     
                  
                        BY
                     
                     
                        Hviderusland (1)
                        
                     
                  
                        CA
                     
                     
                        Canada
                     
                  
                        CH
                     
                     
                        Schweiz
                     
                  
                        CL
                     
                     
                        Chile
                     
                  
                        GL
                     
                     
                        Grønland
                     
                  
                        IS
                     
                     
                        Island
                     
                  
                        NZ
                     
                     
                        New Zealand
                     
                  
                        RS
                     
                     
                        Serbien (2)
                        
                     
                  
                        UA
                     
                     
                        Ukraine (1)
                        
                     
                  
                        US
                     
                     
                        Amerikas Forenede Stater
                     
                  
                        ZA
                     
                     
                        Sydafrika (undtagen den del af mund- og klovesygebekæmpelsesområdet, der er beliggende i veterinærregionen Northern and Eastern Transvaal, i distriktet Ingwavuma i veterinærregionen Natal eller i grænseområdet stødende op til Botswana øst for 28° længde)
                     
                  
      
      
         (1)  Kun halmpiller bestemt til forbrænding, som leveres direkte i henhold til toldforsendelsesproceduren, jf. artikel 4, nr. 16, litra b), i forordning (EØF) nr. 2913/92 (EFT L 302 af 19.10.1992, s. 1) og overvåges i Traces fra det godkendte grænsekontrolsted, hvor de føres ind i Unionen, til bestemmelsesvirksomheden i Unionen, hvor de skal forbrændes.
      
         (2)  Som omhandlet i artikel 135 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side (EUT L 278 af 18.10.2013, s. 16).«